b'\n_START_ARTICLE_\nAntanas Mak\xc5\xa1tutis\n_START_SECTION_\nBiografija\n_START_PARAGRAPH_\n1964\xc2\xa0m. baig\xc4\x97 Balbieri\xc5\xa1kio vidurin\xc4\x99 mokykl\xc4\x85, 1970\xc2\xa0m. baig\xc4\x97 Kauno politechnikos instituto (KPI) Ma\xc5\xa1in\xc5\xb3 gamybos fakultet\xc4\x85, 1979\xc2\xa0m. baig\xc4\x97 KPI In\xc5\xbeinerin\xc4\x97s ekonomikos fakultete aspirant\xc5\xabr\xc4\x85. Nuo 1979\xc2\xa0m. ekonomikos moksl\xc5\xb3 kandidatas, o nuo 1991\xc2\xa0m. ekonomikos moksl\xc5\xb3 daktaras. \xc5\xa0eima: \xc5\xbemona Audron\xc4\x97 dirba ir gyvena Vilniuje, dukra Laura dirba ir gyvena Kipre, dukra Greta studijuoja Veimaro universitete ir gyvena Vokietijoje. S\xc5\xabnus Rytis jau 5 metai dirba ir gyvena Norvegijoje._NEWLINE_Darbin\xc4\x97 veikla nuo 1965\xc2\xa0m. \xc4\xafvairiose Kauno gamybin\xc4\x97se \xc4\xafmon\xc4\x97se. 1982\xe2\x80\x931990\xc2\xa0m.m. Taikom\xc5\xb3j\xc5\xb3 problem\xc5\xb3 tarybos prie MA Prezidiumo Pirmininko pavaduotojas mokslo pl\xc4\x97tros ir projekt\xc5\xb3 \xc4\xafgyvendinimo klausimais. 1990\xe2\x80\x931992\xc2\xa0m.m. Paminklotyros departamento prie Lietuvos Respublikos vyriausyb\xc4\x97s Paminklotyros organizavimo skyriaus vir\xc5\xa1ininkas. 1997\xe2\x80\x932002\xc2\xa0m.m. Klaip\xc4\x97dos universiteto, o nuo 2002\xc2\xa0m. Lietuvos karo akademijos Vadybos katedros profesorius, nuo 2008\xc2\xa0m. ir Mykolo Romerio universiteto Ekonomikos katedros profesorius. Skatinimai: Klaip\xc4\x97dos universiteto 1999\xc2\xa0m. I laipsnio diplomas u\xc5\xbe mokslin\xc4\x99 veikl\xc4\x85, 2004\xc2\xa0m. Karo akademijos vir\xc5\xa1ininko plk. A. Vy\xc5\xa1niausko pad\xc4\x97ka u\xc5\xbe profesional\xc5\xb3 darb\xc4\x85, 2006\xc2\xa0m. Kra\xc5\xa1to apsaugos ministro G. Kirkilo sveikinimas 60-ties met\xc5\xb3 jubiliejaus proga u\xc5\xbe prasming\xc4\x85 darb\xc4\x85 mokslo ir T\xc4\x97vyn\xc4\x97s labui, 2007\xc2\xa0m. Karo akademijos vir\xc5\xa1ininko plk. A. Bal\xc4\x8di\xc5\xabno pad\xc4\x97ka u\xc5\xbe nepriekai\xc5\xa1ting\xc4\x85 darb\xc4\x85. Pasiekimai: nuo 1997\xc2\xa0m. profesorius. 2000\xc2\xa0m. Tarptautin\xc4\x97s organizavimo ir valdymo moksl\xc5\xb3 akademijos akademikas, 2001\xc2\xa0m. Rusijos gamtos moksl\xc5\xb3 akademijos u\xc5\xbesienio narys. 2007\xc2\xa0m. \xc4\xafsteig\xc4\x97 Prof. A. Mak\xc5\xa1tu\xc4\x8dio valstyb\xc4\x97s ir visuomen\xc4\x97s darnios raidos fond\xc4\x85. Profesorius, habilituotas daktaras. Vadyba ir administravimas, 03S. Globalaus verslo ir technologij\xc5\xb3 asociacijos 2010 m. ir 2011\xc2\xa0m. \xc4\xafteiktas: \xe2\x80\x9eGlobalaus meistri\xc5\xa1kumo apdovanojimas\xe2\x80\x9c.'